Zá ā yi bɔ̌ naa mətǐŋ máma mə́ kpáán, nə́ Zambá á və ma édzí māyanga ai dzɔ́ ? 9Nə́ Zambá á diŋ tə́ nâ a fíd ma, a sámá tə wɔ́ wóé, á yíli ma ! 10Dzóm yayi fɔ́ɔ́ lígi é vɔ́ligi ma dzídzīá, dzóm dzídzīá é vâ ma miǹtag á bə́bə̂ bə́ mam bə́sə a wé ma ai bɔ́: hə nâ ma ndzí kig daŋ mvéndé M̀fúfúbu tɔ eyɔŋ. 11Ngul e nə ma vé ású yə̄ nâ mə́ dzíbí ? Ású dzé fə mǎbad kə́ mayanga, éyɔŋ amaná dámā á ńtɔ̄á yǎ təge ai asəlan ? 12Yə ngul dzama e nə ngul akɔ́g ? Yə nyɔ́l dzama e nə nyɔ́l bikie ?